Sewe by munisipaliteit afgedank oor tenderbedrogRustenburg Rustenburg-munisipaliteit in Noordwes het sewe werknemers afgedank in verband met die onreëlmatige toekenning van tenders. “Die werknemers was lede van die bodevaluasiekomitee wat sentraal is tot die aanskaffingsproses, spesifiek die aanstelling van diensverskaffers,” het David Magae, woordvoerder van die munisipaliteit, Dinsdag gesê. Die komitee is ook verantwoordelik om seker te maak die munisipaliteit voldoen aan die betrokke wetgewing en betrokke beleide wanneer ŉ kontrak toegeken word. Hy het gesê die munisipaliteit het ŉ onafhanklike forensiese ondersoek van stapel gestuur om te bepaal hoe kontrakte aan diensverskaffers toegestaan is en of die betrokke prosesse en beleide gevolg is. “Rustenburg- plaaslike munisipaliteit as ŉ werkgewer het nie ŉ aktiewe rol buiten om die die betrokke inligting en die betrokke kontrak aan die forensiese ondersoekbeamptes te verskaf nie. Dit is in die munisipaliteit se belang om dié stappe te doen om staatsgeld en die infrastruktuur wat die instansie namens die gemeenskap van Rustenburg administreer, te beskerm.” Daar word ondersoek ingestel oor tenders vir elektrisiteit- en watermeters en die masligtender in Mosenthal/Ikageng Phase 2, Kanana Phase 2, Maumong Phase 2, Thabaneng Phase 2, Rasimone Phase 2 en Robega Phase 2.